**LIETUVOS PARASPARNIŲ**

**TIKSLAUS NUSILEIDIMO ČEMPIONATO 2024**

**NUOSTATAI**

**1. Varžybų tikslas**

1.1. Nustatyti čempionato bei šalies nugalėtojus.

1.2. Populiarinti ir vystyti parasparnių sportą, įtraukiant į varžybas visų kategorijų pilotus.

1.3. Siekti varžybų dalyvių pasidalinimo patirtimi ir informacija.

1.4. Tobulinti teisėjavimo metodus ir kelti teisėjų kvalifikaciją.

**2. Varžybų data ir vieta**

2.1. Varžybos vyks 2024 m. rugpjūčio 28-29 dienomis.

2.2. Varžybų vieta: Valkininkų aeroklubas, Varėnos r. sav., Valkininkai.

**3. Varžybų organizatoriai**

3.1. Aviacinio sporto klubas „Stratus“, Skraidymo mokykla „Arcus“, Lietuvos skraidyklių ir parasparnių sporto federacija, Lietuvos aeroklubas.

**4. Varžybų direktorius ir vyr. teisėjas**

4.1. Varžybų direktorius – Rimantė Verbylaitė-Tzolova, tel.: +370 64835200, el. pšt.: [stratus.klubas@gmail.com](mailto:stratus.klubas@gmail.com)

4.2. Varžybų vyriausiasis teisėjas – Rimantė Verbylaitė-Tzolova

4.3. Saugumo direktorius – Jevgenij Blokha

**5. Aprūpinimas**

5.1. Apgyvendinimo ir maitinimo išlaidas dalyviai apsimoka patys.

**6. Varžybų dalyvių paraiškos, varžybų mokestis**

6.1. Registracija vyksta svetainėje https://civlcomps.org/event/lietuvos-parasparniu-tikslaus-nusileidimo-cempionatas-2024

6.2. Varžybų dieną, prieš prasidedant skrydžiams, dalyviai privalo užpildyti atleidimo nuo atsakomybės deklaraciją;

6.2. Dalyvio mokestis – 60Eur (įskaičiuoti max. 7 pakilimai, užkandžiai, vanduo) ) pervedamas į Aviacinio sporto klubui Stratus, a.s. LT624010042700091460, Luminor Bank , nurodant piloto vardą pavardę ir paskirtį (TN čempionato dalyvio mokestis).

6.3. Minimalus pilotų skaičius – 15, maksimalus – 50. Iki 2024-09-25 užsiregistravus ir dalyvio mokestį susimokėjus mažiau nei 15 pilotų, varžybos organizuojamos nebus, startinis mokestis bus grąžintas.

**7. Varžybų dalyviai**

7.1. Varžybose gali dalyvauti Lietuvos bei užsienio šalių sportininkai.

7.2. Senjorų įskaitoje dalyvauja 60-ies metų amžiaus ir vyresni sportininkai;

7.3. Jaunųjų pilotų įskaitoje dalyvauja pilotai, Para Pro 3 licenciją įgiję per pastaruosius du metus ir tikslaus nusileidimo varžybose dalyvaujantys pirmą kartą.

7.4. Visi varžybų dalyviai privalo turėti galiojančias parasparnių pilotų licencijas, tam pratimui skirtą techniškai tvarkingą parasparnių įrangos komplektą. Užsienio sportininkai - draudimus nuo nelaimingų atsitikimų.

**8. Varžybų programa**

8.1. Atvirame Lietuvos parasparnių tikslaus nusileidimo čempionate skaičiuojamos šios varžybų įskaitos:

8.1.1. nacionalinio parasparnių tikslaus nusileidimo (LSPSF narių) individualaus tikslaus nusileidimo įskaita;

8.1.2. atvirojo čempionato (visų dalyvių): individualaus, senjorų, jaunųjų pilotų ir moterų tikslaus nusileidimo (jeigu yra bent 5 pilotai įskaitoje) įskaita.

8.2. Kad čempionatas įvyktų turi būti užskaityti ne mažiau kaip 3 nusileidimų rezultatai.

8.3. Maksimalus nusileidimų skaičius – 7. Jeigu pirmąją varžybų dieną įvykdomi bent 3 pratimai, sekančią dieną varžybos neorganizuojamos.

**9. Bendros nuostatos**

9.1. Maksimalus vėjo greitis - 6 m/s.

9.2. Minimalus pakėlimo išvilktuvu aukštis – 150 m.

9.3. Varžybų organizatorius turi teisę keisti 9.1 ir 9.2 punktuose nustatytas nuostatas, atsižvelgiant į meteorologines sąlygas ir kitas svarbias aplinkybes.

9.4. Rezultato vertinimas:

- iki 16 cm rezultatas fiksuojamas elektronine sistema;

- spindulio nuo 16 cm iki 500 cm zonos riboje rezultatą matuoja teisėjai;

-vienas centimetras lygus vienam baudos taškui;

-nulinė zona – 2 cm spindulio zona nuo elektroninio taikinio centro;

-įvykus 5 pratimams, blogiausias rezultatas anuliuojamas.

9.5. Dalyviai, užsiregistravę varžyboms, tuo pačiu patvirtina, kad pripažįsta šiuos nuostatus.

**10. Varžybų darbotvarkė**

1-a varžybų diena

8:00-8:30 registracija  
 9:00 varžybų atidarymas, privalomas saugumo pasitarimas (general briefing)  
 9:30 varžybinių skrydžių pradžia (pirmasis pratimas bus treniruočių)  
 18:30 varžybinių skrydžių pabaiga  
 19:00 Apdovanojimas\*

\*Maksimalus pratimų skaičius – 7, minimalus – 3, todėl stengsimės visus pratimus atlikti per vieną dieną. Jei neužteks laiko, bus svarstomas pratęsimas sekmadienį.   
  
2-a varžybų diena (pagal poreikį)

8:00 pasitarimas  
 8:30 - 17.00 varžybiniai skrydžiai

17.30 - Apdovanojimas

**11. Protestai**

11.1. Protestas paduodamas su 20,00 Eur. užstatu. Jei jis patenkinamas, ši suma grąžinama padavusiam asmeniui, jei ne - atitenka varžybų organizatoriams.

11.2. Protestus peržiūri ir sprendžia teisėjų kolegija ir varžybų direktorius. Esant po lygiai balsų, lemiamą balsą turi vyr. teisėjas.

11.3. Protestų padavimo ir peržiūrėjimo laikas – 1 val. nuo užfiksuoto padavimo laiko.

**12. Nugalėtojų vietų nustatymas ir apdovanojimas**

12.1. Dalyvis, gavęs mažiausią sumarinį rezultatą užbaigtuose pratimuose yra nugalėtojas.

12.2. Lietuvos parasparnių tikslaus nusileidimo čempionato prizininkai apdovanojami diplomais, ir/arba medaliais ir/arba rėmėjų įsteigtomis dovanomis.